

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA PODCRKAVLJE**

**Javni natječaj za dodjelu financijskih sredstava udrugama koje pridonose**

**razvoju sporta i kulture**

**Upute za prijavitelje**

Datum objave natječaja: 03. veljače 2025.

Rok za dostavu prijava na natječaj: 04. ožujka 2025.

**1. JAVNI NATJEČAJ ZA DODJELU FINANCIJSKIH SREDSTAVA UDRUGAMA KOJE PRIDONOSE RAZVOJU SPORTA I KULTURE**

**1.1. Opis problema čijem se rješavanju želi doprinijeti ovim natječajem**

Sport je djelatnost koja u velikoj mjeri utječe na razvoj mladih osoba, potiče suradnju, osjećaj pripadnosti i timski duh, ali i u ogromnoj mjeri utječe na, i određuje živote osoba odrasle životne dobi. Svjesni činjenice da je razvoj modernog društva najviše svojim negativnim stranama pogodio djecu i adolescente, davanjem financijske potpore udrugama kojima je osnovna djelatnost promicanje i razvoj sporta Općina Podcrkavlje (u daljnjem tekstu: Općina) želi pomoći institucionalnom i organizacijskom razvoju udruga koje promiču sport.

Uzimajući u obzir nesumnjivo veliki utjecaj sporta na društveni život osobe, nije zanemariva ni činjenica da bavljenje sportom pridonosi i zdravom životu pojedinca stoga je cilj pomoći što više sportskih udruga/organizacija na području Općine.

S druge strane, kultura kroz njegovanje običaja, povijesne baštine, plesova i pjesama našega kraja i očuvanja rukotvorina dovodi do toga da ono što su naši stari radili i gradili, i njegovali ne padne u zaborav, odnosno prepusti daljnjem propadanju. Društvo živi u sadašnjosti s pogledom u budućnost, no jedan od čimbenika koji ga određuje je i njegova prošlost i povijest stoga se baština koju su nam ostavili preci ne smije zaboraviti.

**1.2. Ciljevi natječaja i prioriteti za dodjelu sredstava**

Opći cilj ovog natječaja je pomoć organizacijskom i institucionalnom razvoju udruga u djelatnostima sporta i kulture.

Posebni cilj ovog natječaja je kroz dodjele financijskih sredstava udrugama koje se bave djelatnostima sporta i kulture u provedbi aktivnosti iz njihova djelokruga.

Prioriteti za dodjelu sredstava:

**1. Poticanje sportsko rekreativnih aktivnosti**

**2. Sportske manifestacije od interesa za općinu**

**3. Poticanje i promicanje športa – djeca, mladi, veterani**

**4. Djelovanje sportskih udruga – klubovi**

***Program 2009 RAZVOJ SPORTA I REKREACIJE***

***A100073***

**5. Kulturno umjetnički amaterizam**

***Program 2010 JAVNE POTREBE U KULTURI I RELIGIJI***

***A100035***

**6. Kulturne manifestacije od interesa za općinu**

***Program 2010 JAVNE POTREBE U KULTURI I RELIGIJI***

***A100074***

**1.3. Planirani iznosi i ukupna vrijednost natječaja**

Za financiranje aktivnosti iz ovog natječaja raspoloživ je iznos od 47.200,00EUR-a.

* Vrijednost natječaja u Prioritetnom području 1 je **5.000,000 EUR-a.**

Najmanji iznos dodjele financijskih sredstava u Prioritetnom području 1 je 500,00 EUR-a, a najviši 5.000,00 EUR-a.

* Vrijednost natječaja u Prioritetnom području 2 je **2.500,00 EUR-a**.

Najmanji iznos dodjele financijskih sredstava u Prioritetnom području 2 je 300,00 EUR-a, a najviši 800,00 EUR-a.

* Vrijednost natječaja u Prioritetnom području 3 je **6.000,00 EUR-a**.

Najmanji iznos dodjele financijskih sredstava u Prioritetnom području 3 je 1.000,00 EUR-a, a najviši 4.000,00 EUR-a.

* Vrijednost natječaja u Prioritetnom području 4 je **24.000,00 EUR-a**.

Najmanji iznos dodjele financijskih sredstava u Prioritetnom području 4 je 8.000,00 EUR-a, a najviši 15.000,00 EUR-a.

* Vrijednost natječaja u Prioritetnom području 5 je **6.700,00 EUR-a**.

Najmanji iznos dodjele financijskih sredstava u Prioritetnom području 5 je 1.000,00 EUR-a, a najviši 5.800,00 EUR-a.

* Vrijednost natječaja u Prioritetnom području 6 je **3.000,00 EUR-a.**

Najmanji iznos dodjele financijskih sredstava u Prioritetnom području 6 je 500,00 EUR-a, a najviši 1.500,00 EUR-a.

**2. PROPISANI (FORMALNI) UVJETI NATJEČAJA**

**2.1. Prihvatljivi prijavitelji: tko može podnijeti prijavu?**

Prijavu na Natječaj mogu podnijeti udruge, zaklade, ustanove, vjerske zajednice/crkva ili druge pravne osobe čija temeljna svrha nije stjecanje dobiti (organizacije civilnog društva):

* koja ima **registrirano sjedište na području Općine** i/ili aktivnosti za koje se prijava podnosi obavlja, u većoj mjeri, na području Općine, odnosno na zemljopisnom području različitom od područja Općine ako na taj način promovira Općinu i doprinosi njezinom ugledu i prepoznatljivosti na lokalnoj, područnoj, državnoj i inozemnoj razini,
* **upisana je u odgovarajući Registar**,
* programski je **usmjerena na rad u području sporta i kulture**, (ovisno za koje se prioritetno područje prijava podnosi) što je vidljivo iz ciljeva i popisa djelatnosti u statutu udruge,
* upisana je u Registar neprofitnih organizacija i **vodi transparentno financijsko poslovanje** u skladu s propisima o računovodstvu neprofitnih organizacija,
* **ispunila je sve ugovorne obveze prema Republici Hrvatskoj, Općini** **Podcrkavlje** i svim drugim davateljima financijskih sredstava iz javnih izvora.

Pravo prijave na natječaj nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
* udruge koje nisu upisane u Registar neprofitnih organizacija,
* strukovne udruge čiji rad/djelatnost nije vezana uz djelatnost sporta i kulture,
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt),
* udruge koje su u stečaju,
* udruge koje nisu ispunile obveze vezane uz plaćanje doprinosa ili poreza,
* udruge čiji je jedan od osnivača politička stranka.

**2.2. Prihvatljive aktivnosti**

Planirano trajanje provedbe aktivnosti iz natječaja je kalendarska godina u kojoj se dodjeljuju financijska sredstva.

Ugovor o dodjeli financijskih sredstava sklapa se na određeno vrijeme u trajanju od 1 godine.

Aktivnosti za koje su dodijeljena sredstva provode se prvenstveno na području Općine Podcrkavlje kao i na području Brodsko – posavske županije i/ili izvan područja županije ako se na taj način promovira Općina i doprinosi njezinom ugledu i prepoznatljivosti na lokalnoj, regionalnoj, nacionalnoj ili inozemnoj razini.

Prihvatljive aktivnosti su:

* organiziranje natjecanja i manifestacija,
* organizacija Škole za mlade ( Škola nogometa-juniori, Škola tambure i sl. )
* troškovi natjecanja,
* nabava opreme za rad udruge,
* održavanje sportskih terena i prostora za rad udruge,
* održavanje i uređenje objekata
* održavanje i uređenje sakralnih objekata-kulturne baštine

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Nisu prihvatljive aktivnosti:

* kojima se obavlja gospodarska djelatnost,
* kojima se pokrivaju gubici ili dugovi,
* kojima se podmiruju dospjele kamate,
* kojima se već financiraju stavke iz drugih javnih izvora.

**2.3. Prihvatljivi troškovi**

Sredstvima ovog natječaja mogu se financirati samo stvarni i prihvatljivi troškovi, nastali provođenjem aktivnosti u vremenskom razdoblju naznačenom u ovim Uputama. Prilikom procjene aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti kao što su:

1. **Prioritetno područje 1 :**

* **troškovi promoviranja i poticanja bavljenja sportskom rekreacijom – lovom**
* organizacija natjecanja (troškovi organizacije, pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju aktivnosti (pri čemu treba navesti svrhu, učestalost i očekivani broj sudionika i sl.),
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti
* troškovi održavanja i uređenja objekata
* troškovi struje i vode,
* troškovi komunikacije (troškovi telefona, interneta, pošte i sl.) koji moraju biti specificirani,
* uredski materijal.

1. **Prioritetno područje 2 :**

* **organizacija sportskih manifestacija i natjecanja** (troškovi organizacije manifestacija, pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju aktivnosti i to do 20 % odobrenih sredstava (pri čemu treba navesti svrhu, učestalost i očekivani broj sudionika i sl.),
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
* ostali troškovi koji su izravno vezani za provedbu aktivnosti.

1. **Prioritetno područje 3 :**

* **organizacija natjecanja** - **poticanje i promicanje športa, djeca, mladi i veterani** (troškovi organizacije utakmica, suci i delegati pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju aktivnosti (pri čemu treba navesti svrhu, učestalost i očekivani broj sudionika i sl.),
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti.

1. **Prioritetno područje 4 :**

* **organizacija natjecanja** – nogometni i drugi klubovi (troškovi organizacije utakmica, suci i delegati pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju aktivnosti i to do 20 % odobrenih sredstava (pri čemu treba navesti svrhu, učestalost i očekivani broj sudionika i sl.),
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* putni troškovi,
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
* troškovi održavanja i uređenja objekata
* ostali troškovi koji su izravno vezani za provedbu aktivnosti.

1. **Prioritetno područje 5 :**

* **Kulturno umjetnički amaterizam**
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* putni troškovi,
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
* troškovi održavanja i uređenja objekata
* materijal za aktivnosti,
* škola tambure,
* ostali troškovi koji su izravno vezani za provedbu aktivnosti.

1. **Prioritetno područje 6:**

* organizacija **kulturnih manifestacija i natjecanja** (troškovi organizacije, pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju aktivnosti (pri čemu treba navesti svrhu, učestalost i očekivani broj sudionika i sl.),
* ostali troškovi koji su izravno vezani za provedbu aktivnosti.

**3. KAKO SE PRIJAVITI**

**3.1. Što sadrži prijava?**

Prijava se smatra potpunom ako sadrži uredno popunjene i ovjerene sljedeće prijavne obrasce i priloge:

1. Obrazac opisa aktivnosti – A6,
2. Obrazac proračuna aktivnosti – A7,
3. Obrazac izjave o nepostojanju dvostrukog financiranja – A10,
4. Popis priloga – A8,
5. Preslika ovjerenog statuta udruge prijavitelja
6. Dokaz o registraciji,
7. Potvrda Ministarstva financija/Porezne uprave o stanju javnog dugovanja za prijavitelja iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja ugovora. Potvrda mora biti izdana unutar roka od kada je raspisan natječaj do datuma dostave prijave.
8. Izjava o nekažnjavanju

**3.2. Kako popuniti prijavu?**

Obrasci koji su sastavni dio natječajne dokumentacije se popunjavaju putem računala ili ručno i šalju u papirnatom obliku.

Obrasci moraju biti vlastoručno potpisani od osobe ovlaštene za zastupanje organizacije i ovjereni službenim pečatom udruge/organizacije/vjerske zajednice/crkve.

**3.3. Gdje poslati prijavu?**

Dokumentacija se šalje preporučeno poštom ili osobno predaje uz napomenu **„Natječaj za dodjelu financijskih sredstava udrugama koje doprinose razvoju sporta i kulture“** na adresu:

OPĆINA PODCRKAVLJE

Trg 108. brigade ZNG br. 1, 35201 Podcrkavlje

**3.4. Rok za slanje prijave**

Rok za prijavu je **04. ožujka 2025.** godine. Prijava je dostavljena u roku ako je na prijamnom štambilju razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno, prijavitelju će biti izdana potvrda o točnom vremenu prijama pošiljke.

**3.5. Pitanja**

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: ***opcina-podcrkavlje@sb.t-com.hr*,** najkasnije 15 dana prije isteka natječaja.

Odgovori na pojedine upite u najkraćem mogućem roku dostavit će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, Općina ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

**4. POSTUPAK**

Sve pristigle i zaprimljene prijave proći će kroz sljedeći postupak:

**4.1. Pregled prijava u odnosu na propisane uvjete natječaja**

Općinski načelnik (u daljnjem tekstu: Načelnik) Odlukom osniva Povjerenstvo za provedbu Natječaja i ocjenjivanje prijavljenih aktivnosti, projekata i/ili programa od interesa za opće dobro koje provode udruge (u daljnjem tekstu: Povjerenstvo).

Članovi Povjerenstva se imenuju iz reda zaposlenika Općine, a po potrebi se može imenovati i dodatne članove Povjerenstva.

U postupku provjere ispunjavanja propisanih uvjeta natječaja Povjerenstvo provjerava:

* je li prijava dostavljena na pravi natječaj i u zadanome roku,
* je li zatraženi iznos sredstava unutar financijskih pragova postavljenih u natječaju,
* ako je primjenjivo, je li lokacija provedbe aktivnosti, projekta i/ili programa prihvatljiva,
* ako je primjenjivo, jesu li prijavitelj i partner prihvatljivi sukladno uputama za prijavitelje natječaja,
* jesu li dostavljeni, potpisani i ovjereni svi obvezni obrasci te
* jesu li ispunjeni drugi propisani uvjeti natječaja.

Sve udruge čije prijave budu odbijene iz razloga neispunjavanja propisanih uvjeta, o toj činjenici moraju biti obaviještene u roku od najviše 8 dana od dana donošenja Odluke, nakon čega mogu u roku od 8 dana od dana prijema obavijesti, podnijeti prigovor Općinskom načelniku, koji će u roku od 3 dana od primitka prigovora o istome odlučiti.

U slučaju prihvaćanja prigovora od strane Općinskog načelnika, prijava će biti upućena u daljnji postupak, a u slučaju neprihvaćanja prigovora prijava će biti odbijena.

**4.2. Ocjenjivanje prijave**

Povjerenstvo razmatra i ocjenjuje prijave koje su ispunile propisane uvjete natječaja sukladno kriterijima koji su propisani Pravilnikom o financiranju aktivnosti, projekta i/ili programa od interesa za opće dobro koje provode udruge sredstvima proračuna Općine Podcrkavlje („Službene novine Općine Podcrkavlje“ br. 17/23) te daje prijedlog za odobravanje i dodjelu financijskih sredstava za aktivnosti, projekte i/ili programe, o kojem, uzimajući u obzir sve činjenice, odlučuje Općinski načelnik.

**4.3. Dostava dodatne dokumentacije i ugovaranje**

Kako bi se izbjegli dodatni nepotrebni troškovi prilikom prijave na natječaj, Općina će tražiti dodatnu dokumentaciju isključivo od onih prijavitelja koji su, temeljem postupka procjene prijava ostvarili pravo na dodjelu financijskih sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, Općina može tražiti reviziju obrasca proračuna kako bi procijenjeni troškovi odgovarali stvarnim troškovima u odnosu na predložene aktivnosti.

Dodatna dokumentacija koju Općina može tražiti je:

* originalna dokumentacija,
* uvjerenje o nekažnjavanju iz kojeg je vidljivo da se protiv korisnika, odnosno osobe ovlaštene za zastupanje i voditelja aktivnosti ne vodi kazneni postupak i nije pravomoćno osuđen za prekršaje ili kaznena djela definirana člankom 48. stavkom 2. alinejama c) i d) Uredbe.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

**4.4. Javna objava rezultata i obavijest o donesenoj Odluci o dodjeli financijskih sredstava**

Nakon donošenja Odluke o aktivnostima kojima su odobrena financijska sredstva Općina će javno objaviti rezultate natječaja s podacima o udrugama i aktivnostima kojima su odobrena sredstva i iznosima odobrenih sredstava financiranja.

Općina će, u roku od 8 dana od donošenja Odluke o dodjeli financijskih sredstava obavijestiti udruge čije aktivnosti nisu prihvaćene za financiranje o razlozima nefinanciranja njihovih aktivnosti uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanih aktivnosti.

Udrugama kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u ocjenu njihove aktivnosti uz pravo Općine da zaštiti tajnost podataka o osobama koje su ocjenjivale aktivnosti.

Općina će udrugama koje su nezadovoljne Odlukom o dodjeli financijskih sredstava, odnosno nefinancijske podrške omogućiti podnošenje prigovora na Odluku o dodjeli financijskih sredstava, odnosno nefinancijske podrške što će jasno biti naznačeno i u samom tekstu natječaja.

Prigovor se može podnijeti u roku 8 dana od dana primitka pisane obavijesti o rezultatima natječaja, odnosno od dana primitka odluke o dodjeli financijskih sredstava, odnosno nefinancijske podrške.

Prigovor se može podnijeti isključivo na natječajni postupak te bodovanje nekog kriterija s 0 bodova, ukoliko korisnik smatra da je u prijavi dostavio dovoljno argumenata za drugačije bodovanje.

Prigovor se ne može podnijeti iz razloga nezadovoljstva visinom odobrenih sredstava.

Prigovor se podnosi Povjerenstvu neposredno u pisanom obliku, poštom ili usmeno na zapisnik, koje će preispitati navode prigovora te ga uputiti Općinskom načelniku, koji uzimajući u obzir sve okolnosti slučaja, donosi odluku o prigovoru.

Odluka Općinskog načelnika o prigovoru je konačna.

Rok za donošenje odluke o prigovoru je 8 dana od dana zaprimanja prigovora.

1. ***Popis natječajne dokumentacije***

*Obvezna natječajna dokumentacija:*

* Tekst javnog natječaja – A2,
* Upute za prijavitelje – A3,

*Obrasci za prijavu aktivnosti, projekta i/ili programa:*

1. Obrazac opisa aktivnosti – A6,
2. Obrazac proračuna aktivnosti – A7,
3. Popis priloga – A8,
4. Obrazac izjave o nepostojanju dvostrukog financiranja – A10,
5. Izjava o nekažnjavanju